text: Sådan så det ud: Brand ved Hotel Ansgar
  27 august 2017 kl. 12.52
  Sydvestjysk Brandvæsen rykkede hurtigt ud til containerbrand i gyden ved siden af Hotel Ansgar og Restaurant Posthuset i Esbjerg.
  Klokken 13.30 fik Sydvestjysk Brandvæsen meldingen om en brand i gyden mellem Hotel Ansgar og Restaurant Posthuset i Esbjerg.
  Det viste sig at være en brand i en container, som var fyldt med pap og paller. Branden har derfor set voldsom ud, fortæller indsatsleder Klaus Kristensen. Klokken 14 var branden slukket.
  - Der er nogle ting, der er smeltet, men ingen kom til skade, og branden nåede ikke at sprede sig til bygningerne, siger indsatsleder Klaus Kristensen til TV SYD.
  